Lille røde rønnebær
Lille røde rønnebær
lille søde hjertenskær! 
Tænk i dag ved kirkefesten, 
blev der lyst for os af præsten,
lille røde rønnebær, 
lille rønnebær!

Lille hvide rosmarin! 
Lille blide kærest min! 
Tænk i dag om otte dage 
er du min, og jeg din mage. 
Lille hvide rosmarin, 
lille kærest min! 

Kærlighedssange
Folkesange
 Thor Lange forfatter
 P.E. Lange-Müller komponist